ПРОТОКОЛ № 23
от заседание на Комисия по дисциплинарните производства
на Висшия съдебен съвет,
проведено на 17 юни  2014 г.

Днес, 17 юни 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИЛКА ИТОВА
                                                                         ЮЛИЯ КОВАЧЕВА
                                                                         СВЕТЛА ПЕТКОВА
                                                                     
ОТСЪСТВА: Михаил Кожарев.

От администрацията на ВСС: Деница Захариева – експертен сътрудник на Комисия по дисциплинарните производства.

	Заседанието протече при следния дневен ред:

1. Молба от Велико Влайков Първанов и Зоя Георгиева Първанова относно наложено дисциплинарно наказание на Емилиян Лаков – съдия в Софийски районен съд.

2. Писмо от Владимира Янева – председател на Софийски градски съд, относно забавянето при решаване на дела от Елка Пенчева – съдия в Софийски градски съд.

3. Изготвяне на анализ и отчет за първите шест месеца на 2014 г. на План – графика по изпълнение на мерките, предвидени в Стратегията за превенция и противодействие на корупцията в съдебната система за 2014 г., приет с решение по протокол № 9/27.02.2014 г., т. 67 на Висшия съдебен съвет.

4. Искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.

5. Заповед на административния ръководител на Районен съд гр. Карнобат, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Златко Колев Костадинов – съдия в Районен съд гр. Карнобат.

6. Заявление за достъп до информация от Биляна Гяурова – Вегертседер – директор на фондация „Български институт за правни инициативи”.

7. Разни.

По дневния ред

1. ОТНОСНО: Молба от Велико Влайков Първанов и Зоя Георгиева Първанова относно наложеното дисциплинарно наказание на Емилиян Лаков – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Да се уведомят лицата, че съгласно разпоредбата на чл. 313, ал. 3 от ЗСВ до влизане в сила на решението за налагане на дисциплинарно наказание не могат да се разгласяват факти и обстоятелства във връзка с дисциплинарното производство. Решенията на ВСС по дисциплинарни дела се обявяват публично. Същите се вписват своевременно и в Регистъра на Комисия по дисциплинарните производства, публикуван на интернет страницата на ВСС, раздел „Дисциплинарна практика”. Регистърът на Комисията дава възможност на всеки, който се интересува, да се запознае с влязлото в сила решение за налагане на дисциплинарно наказание чрез препратка към решението, публикувано в интернет страницата на ВАС.

2. ОТНОСНО: Писмо от Владимира Янева – председател на Софийски градски съд, относно забавянето при решаване на дела от Елка Пенчева – съдия в Софийски градски съд.
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение писмото от Владимира Янева – председател на Софийски градски съд, относно предприетите мерки спрямо съдия Елка Пенчева за изписване на съдебни актове по обявени за решаване 41 броя граждански дела.
2.2. Преписката да се внесе за разглеждане на първото заседание на Комисията, което ще се проведе през м. септември 2014 г.

3. ОТНОСНО:  Изготвяне на анализ и отчет за първите шест месеца на 2014 г. на План – графика по изпълнение на мерките, предвидени в Стратегията за превенция и противодействие на корупцията в съдебната система за 2014 г., приет с решение по протокол № 9/27.02.2014 г., т. 67 на Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Одобрява изготвения проект на информация за изпълнение на мерките, предвидени в Стратегията за превенция и противодействие на корупцията в съдебната система за 2014 г. от Комисия по дисциплинарните производства.
3.2. Изпраща информацията на Комисия „Професионална етика и превенция на корупцията” на ВСС, по компетентност.

4. ОТНОСНО: Искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Изпраща копие от искането, ведно с молба за определяне на срок за бавност по гражданско дело № 12374/2014 г. по описа на СРС на Методи Лалов – председател на Софийски районен съд, като се изиска информация за предприетите мерки, както и за движението на посочената молба.
4.2.  Изпраща искането от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд на Комисия „Професионална етика и превенция на корупцията” на ВСС, по компетентност.
	4.3. Да се уведоми  Свилен Севастакиев Маринов – управител на гражданско сдружение „Регионално бъдеще” за решението на Комисията.

5. ОТНОСНО: Заповед на административния ръководител на Районен съд гр. Карнобат, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Златко Колев Костадинов – съдия в Районен съд гр. Карнобат.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Да се изиска справка от административния ръководител на Районен съд гр. Карнобат за движението на НОХД № 130/2014 г., по описа на Районен съд гр. Карнобат.
5.2. Да се изиска справка от административния ръководител на Районен съд гр. Айтос за движението на НОХД № 440/2010 г., по описа на Районен съд гр. Айтос.

6. ОТНОСНО: Заявление за достъп до информация от Биляна Гяурова – Вегертседер – директор на фондация „Български институт за правни инициативи”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. На основание чл. 31, ал. 1 от ЗДОИ, да се поиска изрично съгласие от Веселин Славов Пенгезов, Ганчо Манев Драганов, Людмил Петров Хърватев, Мирослав Милчев Начев, Мая Христова Банчева – Кобурова, Ирина Владимирова Арменова – Янчева необходимо за предоставяне на информацията по точка 3 от заявлението.
6.2. На основание чл. 31, ал. 1 от ЗДОИ, срокът за предоставяне на исканата информация следва да се удължи с 14 дни.
6.3. При изрично писмено съгласие от лицата да се уведоми Биляна Гяурова - Вегертседер за резултата от проверката. 
	6.4. Решението на комисията да се изпрати на Светла Иванова - директор на Дирекция „Публична комуникация и протокол” и отговорно лице по ЗДОИ във ВСС.

17.06.2014 г.			                
							ПРЕДСЕДАТЕЛ: /П/
                                                                                                      ВАСИЛ ПЕТРОВ